*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*34. számú előterjesztés*

Bátaszék Város Önkormányzat Képviselő-testületének 2025. február 12.

16.00 órakor megtartandó ülésére

A Mária utcában kialakítandó árokkal kapcsolatos döntések meghozatala

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Adorján Viktória gazdálkodási ügyintéző  **Tárgyalja:**  PG Bizottság: 2025. 02. 11. |

***Tisztelt Képviselő-testület!***

A lakossági bejelentések alapján visszatérő probléma a vízelvezetés elégtelensége. A közterületen összegyűlő csapadékvíz az ingatlanok udvarába is befolyik.

Az utca teljes szakaszán geodéziai felmérést készítettünk. 2024. évben lakossági fórum is megtartásra került, ahol a megjelentek részletesen elmondták az észrevételeiket. Megállapítható, hogy

* több ingatlan előtt nincs árok kialakítva,
* 20cm átmérőjű, vagy annál kisebb átereszek kerültek beépítésre a kapubejárók alá,
* a kapubejárókon túli területen több méter hosszban az árok nyomvonalán csövet helyezek el tisztítónyílás nélkül a parkolást segítendő,

Az egyeztetésen résztvevők közül senki sem rendelkezik közútkezelői és tulajdonosi hozzájárulással a kiépített kapubejárok tekintetében.

Ahol nyílt árok található, ott részben szivárgó árokként funkcionál. A szűk keresztmetszetek miatt lassan folyik le a nagy intenzitású csapadékvíz.

A megoldási javaslat az alábbi:

* az önkormányzat létesítsen új árkot az út mindkét oldalán,
* a kapubejárok és parkoló területek kerüljenek elbontásra az ingatlantulajdonos költségén,
* készüljenek új kapubejárók parkolók megfelelő műszaki megoldással az ingatlantulajdonos költségén.

A megoldási javaslattal minden ingatlantulajdonos megkeresésre került és nyilatkozatukat részben megküldték.

Az alábbiakban kértük nyilatkozatukat a kivitelezési díjak megadása mellett:

1. Gépkocsi bejárót szándékában áll-e megépíteni?
2. Hány méter hosszon szeretne további árokrészeket lefedni parkolóhely kialakítása céljából saját ingatlana előtt?
3. A gépkocsi bejáró csőátereszének elkészíttetésére kér-e árajánlatot az önkormányzattól?
4. A meglévő bejáró és parkoló elbontását 2025. március 1-ig elvégzi-e.
5. Gépkocsi bejárót szándékában áll-e az Önkormányzattól megrendelni?
6. Gépkocsi bejáró térkövezését szándékában áll-e az Önkormányzattól megrendelni?
7. Kívánja-e a parkoló kialakítását az Önkormányzattól megrendelni?

A Brenner Trans-Bau Kft.-vel (7140 Bátaszék, Vendel utca 2-4.) árajánlatot adott a teljes megvalósításra.

Öt ingatlantulajdonos az önkormányzattól rendelné meg a kapubejáró kiépítését.

A bekért indikatív árajánlat szerint a földárok kialakítása 804 342,-Ft összeggel terhelné az önkormányzat 2025. évi költségvetését. A kapubejárók építését is az önkormányzat rendelné meg az ingatlantulajdonosok által befizetett hozzájárulásból.

Bátaszék Város Önkormányzatának Szervezeti és Működési Szabályzatáról szóló 12/2024. (XI. 5.) önkormányzati rendelet 1. melléklet 5. pontja alapján a közbeszerzési értékhatárt el nem érő beszerzésekkel kapcsolatban a nettó 1 000 000 forint beszerzési értékét meg nem haladó beszerzések esetén a szerződés megkötésére a polgármester jogosult, amennyiben a forrás rendelkezésre áll.

A földárok kialakításához szükséges forrás biztosítását az önkormányzat 2025. évi költségvetésének városüzemeltetési dologi kiadások terhére biztosítja a Képviselő-testület a 2025. költségvetési rendelet elfogadásával.

**H a t á r o z a t i j a v a s l a t :**

**Mária utcában csapadékvíz elvezetését és szikkasztását szolgáló csapadékvízelvezető kialakításról**

Bátaszék Város Önkormányzatának Képviselő-testülete egyetért azzal, hogy a Mária utcában az előterjesztés szerinti tartalommal csapadékvíz elvezetését és szikkasztását szolgáló csapadékvíz-elvezető kerüljön kialakításra.

*Határidő:* 2025. február 17.

*Felelős*: dr. Firle-Paksi Anna aljegyző

*(a határozat megküldéséért)*

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár